b'\n_START_ARTICLE_\nPrimorsko-notranjska statisti\xc4\x8dna regija\n_START_PARAGRAPH_\nPrimorsko-notranjska statisti\xc4\x8dna regija je ena od dvanajstih statisti\xc4\x8dnih regij Slovenije. Do 1. januarja 2015 se je imenovala Notranjsko-kra\xc5\xa1ka regija.\n_START_SECTION_\nPrimorsko-notranjska statisti\xc4\x8dna regija v besedi\n_START_PARAGRAPH_\nPodzemni kra\xc5\xa1ki svet s svetovno znano Postojnsko jamo ter presihajo\xc4\x8de Cerkni\xc5\xa1ko jezero sodita med glavne znamenitosti te regije. Po povr\xc5\xa1ini je to ena na\xc5\xa1ih manj\xc5\xa1ih regij, po gostoti prebivalstva pa najredkeje naseljena regija v dr\xc5\xbeavi (ima na primer \xc5\xa1estkrat manj prebivalcev na km\xc2\xb2 kot najgosteje naseljena osrednjeslovenska regija)._NEWLINE_V primorsko-notranjski statisti\xc4\x8dni regiji so v 2016 \xc5\xbeiveli 3\xc2\xa0% prebivalcev Slovenije. Ta regija ni \xc2\xa0izstopala le po najmanj\xc5\xa1em dele\xc5\xbeu prebivalcev, temve\xc4\x8d tudi po najmanj\xc5\xa1i gostoti naseljenosti: na 1 km\xc2\xb2 je \xc5\xbeivelo povpre\xc4\x8dno 36 oseb. Naravni prirast na 1.000 prebivalcev je bil negativen (\xe2\x80\x931,0), selitveni prirast na 1.000 prebivalcev pa pozitiven (2,1). Dele\xc5\xbe otrok, rojenih neporo\xc4\x8denim materam, je bil tukaj najni\xc5\xbeji (manj kot polovica). Stopnja tveganja rev\xc5\xa1\xc4\x8dine je bila tukaj druga najni\xc5\xbeja med vsemi regijami; pod pragom tveganja rev\xc5\xa1\xc4\x8dine je \xc5\xbeivelo 9,5\xc2\xa0% oseb. V tej regiji je bil v 2016 eden najni\xc5\xbejih tudi dele\xc5\xbe oseb, umrlih pred 65. letom starosti (17,2\xc2\xa0%). \xc4\x8cetrtina prebivalcev te regije (25\xe2\x80\x9364 let) je v 2016 imela terciarno izobrazbo. Na 1.000 prebivalcev je bilo 36 \xc5\xa1tudentov, kar je nekoliko manj od slovenskega povpre\xc4\x8dja._NEWLINE_38\xc2\xa0% delovno aktivnih prebivalcev te regije je delalo v drugi regiji, velika ve\xc4\x8dina v osrednjeslovenski statisti\xc4\x8dni regiji. Povpre\xc4\x8dna mese\xc4\x8dna neto pla\xc4\x8da pa je bila tukaj ena najni\xc5\xbejih (925 EUR). Bruto dodana vrednost v kmetijskih dejavnostih je bila najve\xc4\x8dja med vsemi regijami (6,4\xc2\xa0%). Od celotne koli\xc4\x8dine odpadne vode so je pred izpustom iz javne kanalizacije pre\xc4\x8distili 83\xc2\xa0%. V 2016 je nastalo 450 kg komunalnih odpadkov na prebivalca; 70\xc2\xa0% komunalnih odpadkov je bilo zbranih lo\xc4\x8deno. Po \xc5\xa1tevilu osebnih avtomobilov na 1.000 prebivalcev je bila ta regija druga (569), po njihovi povpre\xc4\x8dni starosti pa tretja med preostalimi regijami (10,6 leta). 85\xc2\xa0% preno\xc4\x8ditev turistov v tej regiji so ustvarili tuji turisti, predvsem turisti iz Italije.\n_START_SECTION_\nPrimorsko-notranjska statisti\xc4\x8dna regija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=276&tag=2521&cba=70.8,75.9,76,95.9,96,115.9,116,124.2&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.119944&lng=14.81533300000001&show_west=1&iframe=1"_NEWLINE_Vir: Statisti\xc4\x8dni urad Republike Slovenije'